ವನ ವಿಜ್ಞಾನ ಅರಣ್ಯ ಪ್ರದೇಶದಲ್ಲಿದ್ದ 500ಕ್ಕೂ ಹೆಚ್ಚು ಶ್ರೀಗಂಧ ಮರಗಳು ರಾತ್ರೋರಾತ್ರಿ ನಾಪತ್ತೆ..! ರಾಜ್ಯ ಹಾಗೂ ಕೇಂದ್ರದ ಅಡಿಯಲ್ಲಿ ಬರುವ ಅರಣ್ಯ ಇಲಾಖೆಯ ವನ ವಿಜ್ನಾನ ಕೇಂದ್ರವು ಸುಮಾರು 25 ಎಕರೆ ಜಾಗದಲ್ಲಿ ಅರಣ್ಯ ಕೀರಣದ ವಿವಿಧ ಮರಗಳನ್ನ ಸಂಶೋಧನೆಗಾಗಿ ಬೆಳೆಸಲಾಗುತ್ತಿದೆ. ಅದರಲ್ಲೂ ಬೆಲೆಬಾಳುವ ಸಾವಿರಾರು ಶ್ರೀಗಂಧ ಮರಗಳನ್ನ ಇಲ್ಲಿನ ಅರಣ್ಯ ಪ್ರದೇಶದಲ್ಲಿ ಬೆಳೆಸಲಾಗಿದ್ದು, ಇದೇ ಶ್ರೀಗಂಧ ಮರಗಳ ಮೆಲೆ ಖದೀಮರ ಕಣ್ಣು ಬಿದ್ದಿದೆ. ರಾತ್ರೋರಾತ್ರಿ ನೂರಾರು ಶ್ರೀಗಂಧ ಮರಗಳಿಗೆ ಕೊಡಲಿಪೆಟ್ಟು ಬಿದ್ದಿದೆ. ಬೆಂಗಳೂರು ಗ್ರಾಮಾಂತರ ಜಿಲ್ಲೆ ಹೊಸಕೋಟೆ ತಾಲೂಕಿನ ಗೊಟ್ಟಿಪುರ ಅರಣ್ಯ ಪ್ರದೇಶದಲ್ಲಿ. ವಿಶಾಲವಾಗಿರೋ ವನ ವಿಜ್ಞಾನ ಕೇಂದ್ರದ ಅರಣ್ಯ ಪ್ರದೇಶದಲ್ಲಿ ಸಾವಿರಾರು ಶ್ರೀಗಂಧ ಮರಗಳು ಬೆಳೆಸಲಾಗಿತ್ತು. ಬೆಲೆಬಾಳುವ ಶ್ರೀಗಂಧ ಮರಗಳನ್ನ ರಾತ್ರಿ ವೇಳೆಯಲ್ಲಿ ಖದೀಮರು ಕಡಿದು ಎಸ್ಕೆಪ್ ಆಗಿದ್ದಾರೆ. ಇಲ್ಲಿನ 25 ಎಕರೆ ಅರಣ್ಯ ಪ್ರದೇಶವನ್ನ ಕೇಂದ್ರ ಸರ್ಕಾರದ ಅಧಿನಕ್ಕೆ ಬರುವ ವನ ವಿಜ್ಞಾನ ಕೇಂದ್ರದ ಸಂಶೋಧನೆಗೆ ನೀಡಲಾಗಿದೆ. ಪ್ರದೇಶದಲ್ಲಿ ಶ್ರೀಗಂಧ ಹಾಗೂ ಬಿದಿರು ಮರಗಳನ್ನ ಸಂಶೋಧನೆಗೆ ಬೆಳೆಸಲಾಗಿದೆ. 10 ವರ್ಷದಿಂದ ಸಂಶೋಧನೆಗಾಗಿ ಸಾವಿರಾರು ಶ್ರೀಗಂಧ ಮರಗಳನ್ನ ನೆಟ್ಟು ಪೋಷಣೆ ಮಾಡಲಾಗುತ್ತಿದೆ. ಆದರೆ ರಾತ್ರೋರಾತ್ರಿ ನೂರಾರು ಶ್ರೀಗಂಧ ಮರಗಳಿಗೆ ಖದೀಮರು ಕೊಡಲಿಪೆಟ್ಟು ನೀಡಿದ್ದಾರೆ. ರಾಜ್ಯ ಮತ್ತು ಕೇಂದ್ರ ಅರಣ್ಯ ಪ್ರದೇಶದಲ್ಲಿ ಸುಮಾರು 500 ಕ್ಕೂ ಅಧಿಕ ಶ್ರೀಗಂಧ ಮರಗಳನ್ನ ಕಡಿದು ಕಳ್ಳತನ ಮಾಡಲಾಗಿದೆ. ಕೊಟ್ಯಾಂತರ ಮೌಲ್ಯದ ಶ್ರೀಗಂಧ ಮರಗಳು ಎಲ್ಲಿ ಹೋದ್ವು ಅನ್ನೋದೆ ನಿಗೂಡವಾಗಿದೆ. ಅರಣ್ಯ ಪ್ರದೇಶದಲ್ಲಿ ಅಧಿಕಾರಿಗಳು, ಗಾರ್ಡ್ ಸೇರಿದಂತೆ ಎಲ್ಲಾ ವ್ಯವಸ್ಥೆಯಿದ್ದರು ಮರಗಳನ್ನ ಕಳ್ಳರು ಕಡಿದಿದ್ದಾರೆ. ಸುಮಾರು 25 ಎಕರೆ ಪ್ರದೇಶದಲ್ಲಿ ಶ್ರೀಗಂಧ ಮರಗಳು ಬೆಳೆದಿದ್ದರು, ಕೆಲವು ಮರಗಳನ್ನ ಕಡಿದು ಎಸ್ಕೆಪ್ ಮಾಡಲಾಗಿದ್ದು. ಕೆಲವು ಶ್ರೀಗಂಧ ಮರಗಳನ್ನ ಅರ್ಧ ಕಡಿದು ಅಲ್ಲಿಯೇ ಬಿಟ್ಟಿದ್ದಾರೆ. ಶ್ರೀಗಂಧ ಮರಗಳ ಕಳುವಿನ ಬಗ್ಗೆ ಇಲ್ಲಿನ ಅಧಿಕಾರಿಗಳು ಹಾಗೂ ಇಲ್ಲಿನ ಸಿಬ್ಬಂದಿ ಮೇಲೆಯೆ ಅನುಮಾನ ವ್ಯಕ್ತವಾಗ್ತಿದೆ. ಇನ್ನೂ ಒಂದು ಕೆಜಿ ಶ್ರೀಗಂಧ ತೇಗಕ್ಕೆ15 ಸಾವಿರ ಬೆಲೆ ಬಾಳುತ್ತೆ. ಹೀಗಿದ್ದು ನೂರಾರು ಮರಗಳನ್ನ ಕಡಿದು ಸಾಗಾಣಿಕೆ ಮಾಡುವವರೆಗೂ ಸಿಬ್ಬಂದಿ ಕಣ್ಮುಚ್ಚಿ ಕುಳಿತರಾ ಎನ್ನುವ ಅನುಮಾನ ಮೂಡಿದೆ. ಈ ಸಂಬಂಧ ಇಷ್ಟೆಲ್ಲಾ ಶ್ರೀಗಂಧ ಮರಗಳು ಕಳುವಿನಿಂದ ಎಚ್ಚೆತ್ತಿರೋ ಇಲ್ಲಿನ ಅಧಿಕಾರಿ ನಾಗರಾಜ್ ಹೊಸಕೋಟೆ ಪೊಲೀಸ್ ಠಾಣೆಯಲ್ಲಿ ದೂರು ದಾಖಲಿಸಿದ್ದಾರೆ.